text: 
  LANDET RUNDT KØBENHAVN: En dukkert i Furesø kan igen anbefales, efter 
  at læger kommuner og amter har konstateret, at der ikke længere er 
  sundhedsfarlige alger. I juni blev badning frarådet på grund af 
  blågrønne alger. I sjældne tilfælde kunne disse alger udskille et 
  giftstof, som giver hudirritationer og dårlig mave. Københavns og 
  Frederiksborg amter vil hele tiden vurdere badevandsforholdene.(RB)
  
  Risiko for fiskedød i Limfjorden AALBORG: Nordjyllands Amt har 
  på grund af tørken konstateret en ny masse-opblomstring af alger i 
  bl.a. Halkær og Sebber bredninger. Algerne ventes at dø i løbet af 
  nogle uger, men forrådnelsen kræver så megen ilt, at fisk, der ikke 
  i tide slipper væk, vil dø.-søwo
  
  10.000 sparebrusere solgt i Vejle VEJLE: En vandsparekampagne i Vejle 
  har ført til salg af 10.000 vandsparebrusere i kommunen, der reducerer
   vandforbruget med 30 pc. I forbindelse med Vejle Vandværks 125 års 
  jubilæum fik alle husstande et gavekort, så de kunne købe en 
  sparebruser for 15 kr.. Bruseren kan spare mellem 220 kr. og 270 kr.
   på vand- og vandopvarmnings-regningerne pr. år.(RB)
  
  
  
  